Kitab Ritus

Kitab Ritus atau Liji (禮記) ialah himpunan teks yang menghuraikan bentuk sosial, struktur pentadbiran, dan ritus upacara pada zaman Dinasti Zhou, seperti yang ditafsirkan pada zaman Zaman Negara Berperang serta awal Dinasti Han. Bersama-sama dengan Ritus Zhou (, 周禮) dan Kitab Etika dan Ritus (, 儀禮), ia membentuk kelompok "Tiga Li" (, 三禮), iaitu komponen ritus (, 禮) dalam Lima Klasik himpuan teks asas dalam tradisi Konfusianisme. Setiap Lima Klasik ialah kompilasi karya, bukan sebuah teks tunggal.

Sebagai teks inti Konfusianisme, Kitab Ritus juga dikenali sebagai Klasik Ritus atau Lijing (禮經). Ada sarjana berpendapat bahawa Lijing merupakan judul asal sebelum ditukar oleh ahli sarjana Han iaitu Dai Sheng.

 Sejarah 
Kitab Ritus merupakan kompilasi teks yang beraneka dengan asal-usul dan tarikh yang tidak pasti. Berbeza dengan Ritus Zhou dan Kitab Etika dan Ritus, ia tidak mempunyai struktur menyeluruh yang konsisten. Sebahagian bahagian memberikan takrif istilah ritual terutama yang terdapat dalam Kitab Etiket dan Ritus sementara bahagian lain memuatkan perincian tentang kehidupan serta ajaran Konfusius. Ada bahagian teks yang dapat dikesan kepada karya pra-Han seperti Xunzi dan Lüshi Chunqiu, manakala bahagian lain dipercayai digubah pada zaman Han Awal.

Semasa pemerintahan Qin Shi Huang, banyak teks Konfusianisme dimusnahkan dalam peristiwa "Pembakaran Buku" pada tahun 213 SM. Namun Dinasti Qin runtuh dalam masa kurang sedekad, dan sarjana Konfusianisme yang menghafal klasik atau menyembunyikan salinan bertulis membantu menyusun semula pada zaman awal Dinasti Han. Kitab Ritus dikatakan berjaya dipulihkan sepenuhnya, manakala Klasik Muzik gagal disusun semula. Hanya serpihan teks tersebut kekal, terutamanya dalam bab "Catatan Muzik" (Yueji) dalam Kitab Ritus.

Selepas itu, usaha dilakukan untuk menyunting dan menyusun semula teks. Menurut Kitab Sui, sarjana Dai De menyemak koleksi ini pada abad ke-1 SM, mengurangkannya daripada 214 kitab kepada 85 buah, dikenali sebagai Catatan Ritus Dai Tua (). Anaknya saudara, Dai Sheng, kemudian meringkaskan lagi kepada 46 kitab, dikenali sebagai Catatan Ritus Dai Muda (). Sarjana Ma Rong kemudian menambah tiga kitab lagi, menjadikan jumlah keseluruhan 49. Walau bagaimanapun, kajian moden mempertikaikan catatan ini kerana tiada bukti kukuh yang boleh mengaitkan penyusunan tersebut secara khusus dengan Dai De atau Dai Sheng, meskipun kedua-duanya diketahui sebagai sarjana Konfusianisme pakar teks ritual.Jeffrey K. Riegel, "Li chi ," dalam Michael Lowe, peny., Early Chinese Texts: A Bibliographical Guide (Berkeley CA: The Society for the Study of Early China and the Institute of East Asian Studies, University of California, Berkeley, 1993), hlm. 293-97; Michael Lowe, "Dai De," dalam Xinzhong Yao, peny., RoutledgeCurzon Encyclopedia of Confucianism (New York: Routledge, 2003).

Ketika itu, edisi teks bertulisan lama dan baru masih beredar, dan kandungannya belum diseragamkan. Zheng Xuan, murid Ma Rong, menghasilkan edisi beranotasi dengan menggabungkan pelbagai tradisi ritual. Himpunan 49 kitabnya menjadi versi berautoriti, dan kekal sebagai edisi standard hingga kini. Versi anotasi Zheng Xuan kemudiannya menjadi asas kepada Makna Benar Catatan Ritus (), iaitu teks rasmi dengan huraian tentang Kitab Ritus yang diwartakan pada tahun 653 M.

Pada tahun 1993, satu salinan bab "Jubah Hitam" ditemui dalam Makam 1 di makam Guodian di Jingmen, wilayah Hubei. Oleh kerana makam itu dimeterai sekitar 300 SM, penemuan ini membangkitkan kembali perdebatan akademik mengenai tarikh bab lain dalam Liji, khususnya kemungkinan asalnya dari zaman Zaman Negara Berperang.Puett, 137 n.19.

 Li 
Konfusius menjelaskan li (禮) merangkumi segala bentuk tradisi yang menyediakan ukuran kelakuan. Walaupun li sering diterjemahkan sebagai "ritus," ia juga boleh merujuk kepada "amalan upacara" atau "peraturan tingkah laku." Lama-kelamaan, istilah ini dikaitkan secara lebih luas dengan konsep seperti "adab," "tata tertib," dan "kesopanan."

Konfusius menekankan bahawa li mesti mencerminkan semangat bakti serta rasa hormat terhadap orang lain, dizahirkan melalui tingkah laku wajar dan pematuhan ritual. Seperti yang digariskan dalam Kitab Ritus, li berfungsi memulihkan nilai tradisi dengan mencontohi kesederhanaan dan ketertiban masa lampau. Konfusius percaya bahawa kembali kepada piawaian kelakuan ini mampu menstabilkan masyarakat sewaktu kemerosotan Dinasti Zhou.

Kepentingan li ditonjolkan dalam Kitab Ritus yang menyatakan: "Daripada segala sesuatu yang menjadi sandaran kehidupan manusia, ritus adalah yang paling utama..." Lama-kelamaan, konsep li dikaitkan erat dengan sifat manusia, etika, dan keharmonian sosial, apabila individu menghayati amalan ini dalam kehidupan seharian.

Li dilihat bermanfaat kepada masyarakat kerana ia membimbing individu untuk mengenal pasti dan menunaikan tanggungjawab terhadap orang lain, lalu menyumbang kepada perpaduan sosial dan ketertiban moral.

 Legasi 
Beberapa bab dalam Kitab Ritus menjadi asas bagi karya kemudian, termasuk Pengajian Besar dan Doktrin Jalan Tengah. Kedua-dua teks ini secara tradisi dikaitkan dengan murid Konfusius, manakala Doktrin Jalan Tengah dipercayai digubah oleh cucunya, Zisi.

Pada zaman Dinasti Song, sarjana Neo-Konfusianisme Zhu Xi menghimpun dan menyunting versi Pengajian Besar serta Doktrin Jalan Tengah, lalu mengangkat kedudukannya dalam tradisi Konfusianisme. Bersama Analekta dan Mencius, teks-teks ini dikenali sebagai Empat Buku. Tafsiran Zhu Xi memberikan pengaruh besar terhadap masyarakat, pendidikan, dan ideologi negara di China.

Selepas Dinasti Yuan dan kemudian disahkan oleh Dinasti Ming serta Dinasti Qing memilih Lima Klasik dan Empat Buku sebagai teks ortodoks Konfusianisme, karya-karya ini menjadi kurikulum standard peperiksaan perkhidmatan awam empayar. Dari tahun 1313 hingga 1905, penguasaan teks ini menjadi syarat penting bagi sesiapa yang mengejar jawatan rasmi. Oleh itu, Kitab Ritus dan karya terbitannya memainkan peranan pusat dalam membentuk kehidupan intelektual serta birokrasi China berabad lamanya.

 Perbandingan 
Penyunting Han Feizi, W.K. Liao (1939), membandingkan bab keenam Han Feizi dengan Kitab Ritus (Li Ji), dan menafsirkan sebahagian isi bab itu sebagai "bertentangan secara langsung dengan semangat Konfusianisme" dan visi "Komuniti Agung Konfusius." Unsur dalam Han Feizi turut dibandingkan dengan Tao Te Ching, menonjolkan perbezaan falsafah antara Konfusianisme, Legalisme, dan Daoisme.Liao, W.K. (1939). The Complete Works of Han Fei Tzu. Arthur Probsthain. Bab VI. Having Regulations: A Memorial; Nota kaki.

 Kandungan 
+Senarai kandungan##Bahasa CinaPinyinTerjemahan01-02Ringkasan Peraturan Kesopanan Bahagian 1 & 203-04Tangong Bahagian 1 & 205Peraturan Diraja06Urusan Pemerintahan Mengikut Bulan07Pertanyaan Zengzi08Raja Wen sebagai Putera dan Waris09Perjalanan Ritus10Peralatan Ritus11Satu Korban di Sempadan12Corak Kehidupan Keluarga13Gantungan Manik Jed pada Mahkota Raja14Kedudukan dalam Dewan Keagungan15Catatan Perkara Kecil tentang Pakaian Berkabung16Risalah Agung17Peraturan Tingkah Laku Kecil18Catatan tentang Pendidikan19Catatan tentang Muzik20-21Catatan Pelbagai Bahagian 1 & 222Catatan Besar Ritus Berkabung23Undang-Undang Korban24Makna Korban25Ringkasan Korban26Ajaran Berbeza Raja-raja27Pertanyaan Adipati Ai28Zhongni Bersantai di Rumah29Konfusius Berehat di Rumah30Catatan tentang Benteng31Doktrin Jalan Tengah32Catatan tentang Teladan33Jubah Hitam34Peraturan Menyegerakan Ritus Berkabung35Pertanyaan tentang Ritus Berkabung36Persoalan tentang Pakaian Berkabung37Risalah tentang Hal Sampingan dalam Adat Berkabung38Pertanyaan tentang Berkabung Tiga Tahun39Pakaian Panjang Satu Helai40Permainan Pitch-Pot41Tingkah Laku Sarjana42Pengajian Besar43Makna Upacara Memakai Topi Dewasa44Makna Upacara Perkahwinan45Makna Pesta Minum Arak di Daerah46Makna Upacara Memanah47Makna Jamuan48Makna Pertukaran Misi antara Istana49Empat Prinsip Asas Pakaian Berkabung

 Rujukan 
Kategori:Teks klasik Cina